**ประกาศองค์การบริหารส่วนตำบลบางปะหัน
เรื่อง การรับสมัครบุคคลเพื่อสรรหาและเลือกสรรพนักงานจ้างทั่วไป
ปีงบประมาณ ๒๕๕๔**
.......................................

     ด้วยองค์การบริหารส่วนตำบลบางปะหัน มีความประสงค์จะดำเนินการรับสมัครบุคคลเพื่อสรรหาและเลือกสรรเป็นพนักงานจ้าง ปฏิบัติงานในศูนย์พัฒนาเด็กเล็กองค์การบริหารส่วนตำบลบางปะหัน
      **๑.  ประเภทการจ้าง**พนักงานจ้างทั่วไป  ศูนย์พัฒนาเด็กเล็กองค์การบริหารส่วนตำบลบางปะหัน
                 ๑.๑  ตำแหน่ง  ผู้ช่วยครูผู้ดูแลเด็กเล็ก  จำนวน ๒ อัตรา
                **หน้าที่และความรับผิดชอบ**๑. ปฏิบัติหน้าที่ตามกิจวัตรของเด็กเพื่อให้เด็กมีความเจริญเติบโต มีพัฒนาการทุกด้านตามวัย
                ๒. ส่งเสริมพัฒนาการของเด็กในลักษณะบูรณาการเชิงสร้างสรรค์ กล่าวคือ ให้เด็กได้พัฒนาด้านจิตใจ อารมณ์ สังคม และจริยธรรมไปพร้อมๆ กัน โดยให้โอกาสเด็กเรียนรู้จากสิ่งของ และผู้คนที่อยู่รอบข้างซึ่งเด็กจะเรียนรู้โดยประสาทสัมผัสทั้งห้า การเคลื่อนไหว การเล่น และการลงมือกระทำ ดังนั้นผู้ดูแลเด็กจะต้องส่งเสริมให้โอกาสเด็กได้พัฒนาอย่างเต็มที่  รวมทั้งการปฏิสัมพันธ์กับเด็กด้วยคำพูด และ กิริยาท่าทางที่นุ่มนวล อ่อนโยน แสดงความรักความอบอุ่นต่อเด็ก
                     ๓. สังเกต และบันทึกความเจริญเติบโต พฤติกรรม พัฒนาการต่างๆ ของเด็กเพื่อจะได้เห็นความเปลี่ยนแปลงทั้งปกติ และผิดปกติที่เกิดขึ้นกับเด็ก ซึ่งจะนำไปสู่การค้นหาสาเหตุ และวิธีการแก้ไขได้ทันท่วงที
                  ๔. จัดสิ่งแวดล้อมที่ปลอดภัย ถูกสุขลักษณะ เหมาะสมในการพัฒนาการของเด็กทุกด้านทั้งภายในอาคารและภายนอกอาคารให้สะอาด มีความปลอดภัย และเหมาะสมกับพัฒนาการของเด็ก
                     ๕ ประสานสัมพันธ์ระหว่างเด็กกับพ่อแม่ ผู้ปกครอง และสมาชิกในครอบครัวเพื่อทราบถึงพฤติกรรม พัฒนาการการเปลี่ยนได้อย่างรวดเร็ว และต่อเนื่อง
                     ๖. ปฏิบัติหน้าที่อื่นที่เกี่ยวข้องหรือตามที่ผู้บังคับบัญชามอบหมาย

                    **คุณสมบัติเฉพาะตำแหน่ง**
                     -  เพศหญิง
                     -  วุฒิการศึกษา  มัธยมศึกษาตอนปลาย  หรือเทียบเท่าได้ไม่ตำ่กว่านี้
                     -  มีความรู้เกี่ยวกับวิธีเลี้ยงดุเด้กก่อนวัยประถมศึกษา
                     -  มีความประพฤติดี อ่อนโยน รักเด็ก ขยัน อดทน
                     -  สุขภาพแข็งแรงทั้งร่างกาย และจิตใจ
       **๒.  คุณสมบัติทัวไปของผู้มีสิทธิสมัครคัดเลือก**
              ผู้สมัครต้องมีคุณสมบัติตามประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับพนักงานจ้างฯ และไม่มีลักษณะต้องห้ามดังต่อไปนี้
                     ๑. มีสัญชาติไทย
                     ๒. มีอายุไม่ตำ่กว่า ๑๘ ปี บริบูรณ์ และไม่เกิน ๖๐ ปี
                     ๓. ไม่เป็นบุคคลล้มละลาย
                    ๔. ไม่เป็นผู้มีกายทุพพลภาพ  จนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ  หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล
                   ๕. ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่พรรคการเมือง
                    ๖. ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
                   ๗.ไม่เป็นผู้เคยต้องโทษจำคุกโดยคำพิพากษาถึงที่สุด  ให้จำคุกเพราะกระทำผิดอาญาเว้นแต่เป็นโทษสำหรับความผิดที่ได้กระทำโดยความประมาทหรือความผิดลหุโทษ
              ๘. ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจ หรือ หน่วยงานอื่นของรัฐ
                    ๙. เป็นผุ้มีสุขภาพแข็งแรงไม่เป็นโรคตามกฎ ก.พ. ฉบับที่๓ (พ.ศ.๒๕๓๕)

                  **ตำแหน่งพนักงานจ้างที่รับสมัคร ระยะเวลาการจ้าง ค่าตอบแทน สิทธิประโยชน์**
                  พนักงานจ้างทั่วไป (ผู้ช่วยครูผู้ดูแลเด็กเล็กของศูนย์พัฒนาเด็กเล็ก อบต.บางปะหัน)  สังกัด สำนักปลัด จำนวน ๒ อัตรา ระยะเวลาการจ้างไม่เกิน ๑ ปี ได้รับค่าตอบแทนเดือนละ ๕,๐๘๐ บาท และค่าครองชีพชั่วคราวตามกฏหมายกำหนด
                  **๓. เอกสารและหลักฐานที่รับสมัครคัดเลือก**
                       ผู้สมัครต้องยื่นใบสมัครพร้อมเอกสารและหลักฐานต่างๆดังต่อไปนี้
                       ๑. รูปถ่ายหน้าตรง ไม่สวมหมวก และไม่สวมแว่นตาดำ ขนาด ๑.๕X๒ นิ้ว  ถ่ายไว้ไม่เกิน๖ เดือน จำนวน ๒ รูป
                         ๒. สำเนาทะเบียนบ้าน สำเนาบัตรประชาชน พร้อมรับรองสำเนา
                         ๓. สำเนาหลักฐานวุฒิการศึกษา จำนวน ๑ ฉบับ
                         ๔. หนังสือรับรองแพทย์
                         ๕. หลักฐานอื่นๆ (ถ้ามี)
                  **๔. เวลาและสถานที่รับสมัคร**
                         ผู้ประสงค์จะสมัครรับการสรรหาเป็นพนักงานจ้างทั่วไป องค์การบริหารส่วนตำบลบางปะหัน ขอรับใบสมัครและยื่นใบสมัครโดยไม่เสียค่าธรรมเนียม ได้ที่ทำการองค์การบริหารส่วนตำบลบางปะหัน ตั้งแต่วันที่ ๑ กันยายน ๒๕๕๔ ถึง ๗ กันยายน ๒๕๕๔  ตั้งแต่เวลา ๐๙.๐๐ น. - ๑๖.๓๐ น. เว้นวันหยุดราชการ กรือติต่อสอบถามได้ที่โทร ๐๓๕ - ๓๐๑๘๕๙
                 **๕. การสรรหาและเลือสรร**
                           องค์การบริหารส่วนตำบลบางปะหัน  จัดทำการประกาศรายชื่อผู้มีสิทะิรับการคัดเลือกในวันที่ ๑๒ กันยายน ๒๕๕๔ ตั้งแต่เวลา ๑๐.๐๐ น เป็นต้นไป
                  **๖. การสรรหาและเลือกสรร**                             องค์การบริหารส่วนตำบลบางปะหัน  จะทำการสรรหาและเลือกสรรโดยวิธีการทดสอบตัวอย่างงานการสัมภาษณ์และการทดสอบโดยยึดหลัก สมรรถนะ ที่จำเป็นต้องใช้สำหรับการปฏิบัติงานความรู้ในเรื่องต่างๆ ที่จำเป็นต่อการปฏิบัติงาน ความสามารถหรือทักษะเฉพาะบุคคลในเรื่องต่างๆคุณลักษณะอื่นๆ ของบุคคล ตามตำแหน่งที่สมัครด้วยการทดสอบข้อเขียนจำนวน ๕๐ ข้อ ๑๐๐ คะแนน และทดสอบทักษะการปฏิบัติงาน(สัมภาษณ์) ๑๐๐ คะแนน ในวันที่ ๑๕ กันยายยน ๒๕๕๔  ตั้งแต่เวลา ๐๙.๐๐ น. เป้นต้นไป
                 **๗. ประกาศผลการสรรหาและเลือกสรร**
                              องค์การบริหารส่วนตำบลบางปะหัน  จะทำการประกาศผลการสรรหาและเลือกสรร ในวันที่ ๒๐ กันยายน ๒๕๕๔  ตั้งแต่เวลา ๑๐.๐๐ น. โดยเรียงตามลำดับของคะแนนจากสูงสุดลงมาตามลำดับ
                 **๘. การบรรจุและแต่งตั้ง**
                              ผู้สอบคัดเลือกได้ จะได้รับการขึ้นบัญชีไว้เป็นเวลา ๑ ปี และเรียกบรรจุเป้นพนักงานจ้างฯตามลำดับ

                  ประกาศ ณ วันที่ ๒๕  เดือนสิงหาคม พ.ศ.๒๕๕๔

                                                         นายจำนงค์  เอี่ยมสำอางค์
                                                        (นายจำนงค์  เอี่ยมสำอางค์)
                                                  นายกองค์การบริหารส่วนตำบลบางปะหัน